
Narva Linnavolikogu 14.02.2008.a  määruse nr 9 „Messitoetuse eraldamise kord“, Narva Linnavolikogu 29.06.2006.a määruse nr 24 „Reklaamimaksumäärus”,   Narva Linnavolikogu 28.06.2007. a. määruse nr 25 „Alustavate ettevõtjate projektide kaasfinantseerimiseks vahendite eraldamise kord”, Narva Linnavolikogu 20.05.2004.a määruse nr 25/33 „Mittetulundusühingute ja sihtasutuste projektide kaasfinantseerimise kord“,  Narva Linnavolikogu 29.06.2006.a määruse nr 25 „Ettevõtlusinkubatsiooniteenuste osutamise projektide toetamise kord“ muutmine, seoses euro kasutusele võtmisega Eestis 
1. Muuta Narva Linnavolikogu 14.02.2008.a  määruse nr 9 „Messitoetuse eraldamise kord“ punkt 2.2.1 ja sõnastada järgmiselt:  
„2.2.1
Toetuse ülemmääraks on 1597,79  euro ühe taotleja kohta kalendriaastas.”
2. Muuta Narva Linnavolikogu 29.06.2006.a määruse nr 24 „Reklaamimaksumäärus” § 4 punktid 2- 7 ja sõnastada see järgmiselt:
„§ 4.  Maksumäär

(2)  Maksumäär reklaamipinna 1m2 eest on 3,20 euro kalendrikuus, välja arvatud käesolevas määruses § 4 lõikes 2 punktides 1 – 3 ja lõikudes 3 - 8 sätestatud juhtudel.

1)  1. Mai, Gerassimovi, Hariduse, Joala, Jõesuu, Juhkentali, Kalda, Kiriku, Lavretsovi, Pähklimäe, Rahu (Rahu tn 15 kuni viaduktini), Raudsilla, Sepa,  Suur, Tuleviku, Vabaduse, Vaivara, Vaksali, Vestervalli, Viru, Võidu tänavatel - 4,79 euro;

2)  Energia, Grafovi, Kangelaste pr (Tallinna mnt kuni Rakvere tn), Kerese tn (Kreenholmi tn kuni Võidu tn), Koidula, Kreenholmi (kuni Gerassimovi tn), Linda, Malmi, Mõisa, Raja, Rakvere, Rüütli tänavatel - 6,39 euro;

3)  3.Roheline, 4.Roheline, Aasa, Kerese tn (Puškini tn kuni Kreenholmi tn),  Kosmonaudi, Peetri plats, Peterburi mnt, Puškini tn (Vaivara tn kuni Rakvere tn), Raekoja plats, Rahu (Tallinna mnt kuni Rahu tn 15), Tallinna mnt, Uus põik tänavatel - 9,59 euro. 

(3)  Ühistranspordi välisküljel paigaldatud reklaami kuumaksumäär on 4,47 euro 1 m2 eest.

(4)  Ühe reklaamlipu kuumaksumäär on 1,28 euro.

(5)  Maksumäär ühe reklaamitransparendi eest on 2,56 euro ööpäevas.
(6)  Ühe mittestatsionaarse reklaami maksumäär on 3,52 euro kvartalis.

(7)  Ühe linnateabe reklaamialusele paigaldatud ühe reklaami maksumäär on 0,32 euro ööpäevas.”

3.  Teha Narva Linnavolikogu 28.06.2007. a. määruses nr 25 „Alustavate ettevõtjate projektide kaasfinantseerimiseks vahendite eraldamise kord” järgmised muudatused:

3.1 Muuta punkti 1.6.2  ja sõnastada järgmiselt:  „1.6.2 Punktis 1.6.1 nimetatud materiaalse põhivara soetamisega seotud transpordi- ja seadistamise kulud, kusjuures soetatava materiaalse põhivara üksiku eseme maksumuseks peab olema vähemalt 63,91 euro ning olema kasutuses vähemalt 5 aastat.„


3.2 Muuta punkti 1.6.4  ja sõnastada järgmiselt:  „1.6.4 Ettevõtja kohta minimaalselt kahes keeles infot vahendava Interneti veebilehe terviklahenduse (sealhulgas disainilahenduse ja tehnilise lahenduse) loomisega seotud kulud kuni 639,12 euro ulatuses.“
3.3 Muuta punkti 3.1  ja sõnastada järgmiselt:  „3.1 Kaasfinantseerimise ülemmääraks on 25% Arenduse ja Ökonoomika Ametisse esitatava projekti kogusummast, kuid mitte rohkem 3 195,58 euro.„
3.4 Muuta punkti 5.2  ja sõnastada järgmiselt:  „5.2 Juhul, kui Arenduse ja Ökonoomika Ametisse esitatud projekti kogusumma on võrreldes toetusfondi või abiprogrammiga toetatud projektiga suurendatud omafinantseerimise suurenenud määra arvelt, teostatakse kaasfinantseerimist kahes etapis.                                                                           
I. Etapp. Esmalt kaasfinantseeritakse 25% (mitte rohkem kui 3 195,58 euro) projekti kogusummast (edaspidi esmane kaasfinantseerimine), mida on toetatud toetusfondiga või abiprogrammiga.                                           
II. Etapp. Peale Arenduse ja Ökonoomika Ametisse esitatud taotluses ära näidatud omafinantseerimise summa kasutamist ja tasumise kinnitamist Arenduse ja Ökonoomika Amet maksab välja kaasfinantseerimise ülejäänud summa (edaspidi teisene kaasfinantseerimine) võttes arvesse kaasfinantseerimise ülemäära, mis on kindlaks määratud punktis 3.1.“ 

3.5 Muuta punkti 5.9  ja sõnastada järgmiselt:  „5.9 Arenduse ja Ökonoomika Ametil on õigus igal ajal nõuda kaasfinantseerimise taotlejalt lisainformatsiooni ja täiendavaid dokumente, mis on seotud projekti realiseerimisega. Taotleja peab esitama kolm hinnapakkumise koopiat, mille on esitanud ettevõtjad, kes ei ole seotud isikud «Tulumaksuseaduse» mõttes, kulude korral, mis ületavad ilma käibemaksuta arvestuses 6 391,16 euro piirmäära ühe tarnija kohta.“
4. Muuta Narva Linnavolikogu 20.05.2004.a määruses nr 25/33 „Mittetulundusühingute ja sihtasutuste projektide kaasfinantseerimise kord“ punkt 3.8  ja sõnastada järgmiselt:
”3.8  Kaasfinantseerimise ülemmääraks on 20% esitatava projekti eelarve summast, kuid mitte rohkem 2236,91 euro.”
5. Teha Narva Linnavolikogu 29.06.2006.a määruses nr 25 „Ettevõtlusinkubatsiooniteenuste osutamise projektide toetamise kord“ järgmised muudatused:
5.1 Muuta § 8 lg.1 punkti 8 ja sõnastada järgmiselt:  „(2)  Taotlus esitatakse taotlusvormil koos järgmiste lisadega:

8) kulude kalkulatsioonid ja nende aluseks olevate dokumentide koopiad (hinnapakkumised, hinnakirjad, eelarved), kulude puhul, mis ületavad ilma käibemaksuta arvestuses 6391,16 euro piirmäära, kolme sõltumatu ja sisult võrreldava hinnapakkumise koopiad ning pakkumise tegemise aluseks olevad lähteülesanded.“
5.2 Muuta § 16 ja sõnastada järgmiselt:  „§16.  Taotluse finantseerimise piirmäärad ja tingimused 
Taotluse finantseerimise summa on kuni 57 520,48 euro, kuid mitte rohkem kui 80% abikõlblikest kuludest vastavalt § 4 lõikes 1 sätestatule.”
5.3 Muuta § 20 lg.18 ja sõnastada järgmiselt:  ”18) kui toetuse saaja ei ole ostja «Riigihangete seaduse» mõistes, on ta toetuse väljamaksmiseks kohustatud projekti tegevuste elluviimiseks vajalike kaupade ja teenuste ostmisel pakkujate paljususe korral võtma vähemalt kolm võrreldavat hinnapakkumist koos eelistatud pakkumise põhjendusega, kui nende kaupade ja teenuste maksumus ületab 639,12 euro. Pakkumised peab fikseerima kirjalikult. Kui tellitava teenuse või ostetava asja maksumus ületab 6391,16 euro, peavad esitatud pakkumised olema esitatud kirjalikult, allkirjastatult hankija poolt.”
6. Määrus jõustub 01.01. 2011.a.

